Ծնվել է 1960թ. փետրվարի 29-ին, Վրաստանում: 1966-76թթ սովորել է Երևանի թիվ 124 միջնակարգ դպրոցում: 1981-84թթ աշխատել է հեռուստաֆիլմերի «Երևան» ստուդիայում` որպես հնչյունային տեխնիկ, 1984-88թթ` Հայաստանի պետական հեռուստատեսությունում` որպես ռեժիսորի ասիստենտ: 1988-93թթ սովորել է Սանկտ-Պետերբուրգի երաժշտության, թատրոնի և կինոյի պետական ինստիտուտի հեռուստառեժիսուրայի բաժնում: 1993-96թթ աշխատել է «Ա1+» հեռուստաընկերությունում` որպես գլխավոր ռեժիսոր, 1996-2000թթ` Մայր Աթոռ Սուրբ Էջմիածնի քարոզչական կենտրոնում` որպես ռեժիսոր-օպերատոր: 1997թ. հիմնադրել է «Իկար» ֆիլմ-ստուդիան: Նկարահանել է մի շարք փաստավավերագրական, գեղարվեստական ֆիլմեր` «Վերածնունդ» (1996թ.), «Գեղարդ», «Ճանաչել զիմաստություն և զխրատ» (1997թ.), «Արագածոտն տուն հայրենի» (1998թ.), «Անավարտ ուխտագնացություն» (1999թ.), «Հայապատում», «Արդարության ճամփան» (2000թ.), «Խաչը Լիբանանի մայրուց», «Վիրահայք» (2001թ.), «Ասորիները Հայաստանում» (2002թ.), «Երկրորդ Հայրենիք» (2003թ.), «Մեկ ազգի մոռացված մի էջ» (2004թ.), «Ուխտագնացություն երգով» (2005թ.), «Արևելքի դարպասներ», «Նախնյաց հայրենիք» (2006թ.), «Ժայռապատկերներից մինչև Այբուբեն» (2008թ.), «Բասկեր և հայեր» (2009թ.), «Արարատից Եվրոպա» (2010թ.), «Դեպի էրգիր» (2012թ.), «Հովիվը (Գրիգոր Նարեկացի)» (2012թ.):